**Republika Slovenija, Ministrstvo za digitalno preobrazbo**, Davčna ulica 1, 1000 Ljubljana, e-naslov: [gp.mdp@gov.si](mailto:gp.mdp@gov.si), davčna številka: 29802377, matična številka: 2632586000, ki ga zastopa ministrica mag. Ksenija Klampfer (v nadaljevanju: ministrstvo), kot zastavni upnik

in

**Občina Sežana**, Partizanska cesta 4, 6210 Sežana, e-naslov: [občina@sežana.si](mailto:občina@sežana.si), davčna številka: 66378443, matična številka: 5884047000, ki jo zastopa župan Andrej Sila (v nadaljevanju: občina), kot zastavitelj/dolžnik

skleneta naslednjo

**ZASTAVNO POGODBO**

**1. člen**

Pogodbeni stranki uvodoma ugotavljata, da:

- na podlagi sodbe sodbe Višjega sodišča v Ljubljani, opr.št. I Cpg 472/2022 z dne 10. 5. 2023 (v nadaljevanju: sodba) obstaja dolg Občine Sežana do Republike Slovenije, Ministrstvo za digitalno preobrazbo, v znesku 3.431.633,89 EUR s pripadki, kakor to izhaja iz sodbe;

- je na podlagi prvega odstavka 77. člena Zakona o javnih financah (Uradni list RS, št. 11/11 – UPB, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O, 76/23, 24/25 – ZFisP-1, 39/25 in 85/25 - ZPJS , v nadaljevanju: ZJF), vloge Ministrstva za digitalno preobrazbo z dne 2. 12. 2025 in prošnje občine Sežana z dne 26. 6. 2023 Ministrstvo za finance dne 16. 12. 2025 izdalo Soglasje št. 702-1/2025-1611-13 k odlogu in obročnemu plačilu dolga občine Sežana na podlagi sodbe (v nadaljevanju: Soglasje), ki je priloga in sestavni del te pogodbe. Skladno s Soglasjem se plačilo dolga Občine Sežana po sodbi, ki na dan 26. 6. 2023 znaša 5.879.668,60 EUR, odloži do 31. 3. 2026, k dolgu pa je pristopila še Občina Ilirska Bistrica kot partnerica v projektu gradnje odprtega širokopasovnega omrežja elektronskih komunikacij na območjih lokalnih skupnosti – GOŠO2, pri čemer se dolg vsake občine poplača skladno z odplačilnim načrtom iz podanega Soglasja;

- bo Občina Sežana na zgoraj opisanih podlag in skladno s Soglasjem in odplačnim načrtom del dolga do Republike Slovenije, Ministrstvo za digitalno preobrazbo, v višini 2.354.325,43 EUR, poplačala v 15 letnih obrokih, od katerih zadnji zapade v plačilo 31. 3. 2040.

**2. člen**

Soglasje predstavlja pravno podlago za sklenitev te zastavne pogodbe za zavarovanje terjatve med pogodbenima strankama.

Na podlagi določil Soglasja se dogovori zastavna pravica za zavarovanje plačila celotnega dolga na naslednjih nepremičninah:

* Poslovni objekt na naslovu Prečna ulica 2, Sežana, parcela št. 6185 k.o. Sežana, št. stavbe 1974;
* Poslovni objekt na naslovu Partizanska cesta 15 b, Sežana, parcela št. 6597/1 k.o. Sežana;
* »Bunčetova« domačija v Dutovljah, Dutovlje 65, parcela št. 2090/2, k.o. Dutovlje;
* Vaški dom v Tomaju na naslovu Tomaj 15, parcela št. 78/2 k.o. Tomaj 2436;
* Vaški dom Skopo na naslovu Skopo 49, parcela št. 74 k.o. Skopo 2431;
* »Stara šola« Povir na naslovu Povir 73, parcela št. 172 k.o. Povir 2453;
* Hostel KRAS, Mladinski Hotel Pliskovica, Pliskovica 11, parcela št. 83/1 in parcela št. 268 – obe k.o. Pliskovica 2429;
* Šola Štjak, večnamenski objekt na naslovu Štjak 40, parcela št. 6952 k.o. Štjak 2420;
* Objekt bivše šole na naslovu Tabor 9, Tabor, parcela št. 26 k.o. Veliko Polje 2440;

ki so v lasti Občine Sežana do celote (1/1).

**3. člen**

Zastavitelj/dolžnik **Občina Sežana**, Partizanska cesta 4, 6210 Sežana, matična številka: 5884047000, kot lastnik nepremičnin vpisanih v zemljiški knjigi:

* parcela št. 6185 k.o. Sežana, št. stavbe 1974;
* parcela št. 6597/1 k.o. Sežana;
* parcela št. 2090/2, k.o. Dutovlje;
* parcela št. 78/2 k.o. Tomaj 2436;
* parcela št. 74 k.o. Skopo 2431;
* parcela št. 172 k.o. Povir 2453;
* parcela št. 83/1 in parcela št. 268 – obe k.o. Pliskovica 2429;
* parcela št. 6952 k.o. Štjak 2420;
* parcela št. 26 k.o. Veliko Polje 2440;

izrecno in nepogojno dovoljuje, da se na podlagi te pogodbe v zemljiško knjigo vpiše **zastavna pravica** v korist zastavnega upnika:

**Republika Slovenija, Ministrstvo za digitalno preobrazbo**, matična št.: 2632586000, Davčna ulica 1, 1000 Ljubljana,

v zavarovanje terjatve v višini 2.354.325,43 EUR, za obdobje do 31. 3. 2040.

**4. člen**

Overitev pogodbe in stroške vknjižbe plača zastavitelj. Zastavitelj prav tako predlaga vknjižbo pogodbe v zemljiško knjigo in zastavnega upnika obvesti o vknjižbi zastavne pravice.

**5. člen**

Pogodbeni stranki izjavljata, da je zapisana pogodba izraz njune volje in so jima pravice in obveznosti iz pogodbe poznane in jih sprejemata. Morebitne spore iz te pogodbe bo reševalo pristojno sodišče.

**6. člen**

Pogodba je sestavljena v štirih izvodih, od katerih prejme vsaka stranka po dva izvoda.

**7. člen**

Pogodba začne veljati s podpisom obeh pogodbenih strank.

Štev. zadeve pri ministrstvu: 702-1/2016-MJU Štev. zadeve pri občini:

V \_\_\_\_\_\_\_\_\_\_\_\_\_, dne \_\_\_\_\_\_\_ V \_\_\_\_\_\_\_\_\_\_\_\_\_, dne \_\_\_\_\_\_\_\_

ZASTAVNI UPNIK: ZASTAVITELJ/DOLŽNIK:

**MINISTRSTVO ZA**

**DIGITALNO PREOBRAZBO** **OBČINA Sežana**

dr. Aida Kamišalić Latifić Andrej Sila

DRŽAVNA SEKRETARKA ŽUPAN

Priloga:

* Soglasje ministra za finance št. 702-1/2025-1611-13 z dne 16. 12. 2025 k odlogu in obročnemu plačilu dolga občine Sežana na podlagi sodbe s priloženima odplačnima načrtoma za obe občini